Alfredo Ormando

Den Alfredo Ormando, gebuer de 15. Dezember 1958 a Sizilien, a gestuerwen den 23. Januar 1998 zu Roum, war en italieenesche Schrëftsteller, dee sech den 13. Januar 1998 aus Protest géint d'Positioun vun der kathoulescher Kierch vis-à-vis vun homosexuelle Chrëschten op der Péitersplaz selwer a Brand gestach huet.Open Eye Pictures: Alfredo's Fire (gekuckt den 13. Januar 2013)

Obwuel Polizisten d'Feier geläscht hunn an hien op d'Intensivstatioun an e Spidol bruecht gouf, ass den Ormando e puer Deeg méi spéit gestuerwen.

Viru sengem Doud huet de Mann, dee selwer homosexuell war, geschriwwen: "Ech hoffe si verstinn de Message deen ech wëll ginn: et ass eng Form vu Protest géint d'Kierch déi Homosexualitéit dämoniséiert an zur selwechter Zäit d'ganz Natur, well Homosexualitéit e Kand vun der Natur ass."listverse.com: 10 Horrifying Acts of Self Immolation (10. Mäerz 2011; gekuckt den 13. Januar 2013) De Bréif, deen hie bei sengem Doud bei sech hat gouf net ëffentlech gemaach a kuerz drop huet de Vatikan erkläert, den Ormando hätt sech aus familiäre Grënn ëmbruecht. E puer Deeg méi spéit krut dunn awer déi italieenesch Noriichtenagentur ANSA e Bréif mat senge Motiver, deen hie fortgeschéckt hat éier hien den Zuch fir op Roum geholl hat.arcigaymilano.org: Alfredo Ormando morto dopo essersi dato fuoco in piazza S. Pietro per "protesta contro la Chiesa che demonizza l'omosessualità" (gekuckt den 13. Januar 2013)

 Kuckt och 
 Homosexualitéit an d'kathoulesch Kierch

Kategorie:Gebuer 1958
Kategorie:Gestuerwen 1998
Kategorie:LGBT
Kategorie:Italieenesch Auteuren
Kategorie:Aktivisten